Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 30. Statuta Općine Privlaka (“Službeni glasnik Zadarske županije” broj 05/18, 07/21), a u svezi sa člankom 317. Zakona o javnoj nabavi ( “Narodne novine” broj 120/16), Općinsko vijeće Općine Privlaka na svojoj 6. sjednici održanoj dana 24. siječnja 2022. godine donosi

**Odluku o davanju suglasnosti za sklapanje Dodatka br.1 Ugovoru za izgradnju dječjeg vrtića**

1. Općinsko vijeće Općine Privlaka daje suglasnost načelniku Općine Privlaka, da u ime Općine Privlaka, s izvođačem MEĐIMURJE PMP d.o.o. iz Čakoveca, Ul. Zrinsko-Frankopanska 21, OIB: 32472378258, sklopi Dodatak br. 1. Ugovoru za izgradnju dječjeg vrtića KLASA: 372-02/21-01/01, URBROJ: 2198/28-02-21-43 od 4.lipnja 2021.godine.

Tekst Dodatka br.1. Ugovoru iz stavka 1. ove točke u prilogu je ove Odluke i njezin je sastavni dio.

1. Ova odluka stupa na snagu osmi dan od dana objave u Službenom glasniku Zadarske županije.

OPĆINSKO VIJEĆE

PREDSJEDNIK

Nikica Begonja

KLASA: 372-02/21-01/01

URBROJ:2198-28-01-22-49

Privlaka, 24. siječnja 2022. godine

**OPĆINA PRIVLAKA**, Ulica Ivana Pavla II 46, 23233 Privlaka, OIB:86291327705, koju zastupa Načelnik Gašpar Begonja (u daljnjem tekstu: **Naručitelj**)

i

**MEĐIMURJE PMP d.o.o.**, Ulica Zrinsko-Frankopanska 21, 40 000 Čakovec, OIB: 32472378258, koje zastupa direktor Božidar Žvorc (u daljnjem tekstu: **Izvođač**)

sklopili su sljedeći

**DODATAK BR. 1**

**UGOVORU**

**ZA IZGRADNJU DJEČJEG VRTIĆA**

**Članak 1.**

1. Ugovorne strane suglasno utvrđuju da su dana 4. lipnja 2021. sklopile Ugovor u vezi s građevinsko-obrtničkim radovima, radovima vodovoda i kanalizacije, elektro radova i strojarskih radova (instalacija, grijanje, hlađenje i ventilacije) za potrebe izgradnje Dječjeg vrtića u Općini Privlaka, Ivana Pavla II 46, 23233 Privlaka, dio k.č.3799 (novoformirana k.č.3799/2) k.o. Privlaka (KLASA:372-02/21-01/01, URBROJ: 2198/28-02-21-43).
2. Ugovorne strane suglasno utvrđuju da su se ostvarile okolnosti iz čl. 317. Zakona o javnoj nabavi (NN, broj 120/2016: dalje ZJN 2016) slijedom čega se sklapa ovaj Dodatak 1 Ugovora.

**Članak 2.**

1. Do potrebe za izmjenom Osnovnog ugovora došlo je zbog okolnosti koje pažljiv javni naručitelj nije mogao predvidjeti. Uslijed pandemije COVID-19 došlo je do povećanja cijena materijala što je prouzročilo i potrebu povećanja cijene ugovorenih radova.
2. Opravdanost ugovaranja povećanja cijene ugovorenih radova objašnjeno je u zahtjevu Izvođača i dostavljenoj analizi te potvrđeno mišljenjima nadzornih inženjera.
3. Zahtjev Izvođača, analiza i mišljenja nadzornih inženjera sa ažuriranim Troškovnikom radova prilaže se ovom Dodatku 1 i čini njegov sastavni dio.
4. Izmjenom se ne mijenja cjelokupna priroda ugovora, a povećanje cijene nije veće od 30 % vrijednosti Osnovnog ugovora te prema ažuriranom izračunu, odnosno Troškovniku iznosi 21% od cijene osnovnog Ugovora.
5. Naručitelj će izmjenu ugovora objaviti u Elektroničkom oglasniku javne nabave Republike Hrvatske.

**Članak 3.**

1. Ugovorne strane suglasne su da se ovim Dodatkom 1 dosadašnji članak Osnovnog ugovora mijenja i to:

**čl.6. st.1. koji glasi:**

1. *Ugovorne strane suglasno utvrđuju cijenu radova prema ponudi Izvođača u iznosu od 7.996.313,80 kuna bez PDV-a. PDV iznosi: 1.999.078,45 kuna. Ukupna cijena s PDV-om iznosi: 9.995.392,25 kuna.*

**Mijenja se i glasi:**

*(1) Ugovorne strane suglasno utvrđuju cijenu radova prema ponudi Izvođača u iznosu od* ***9.709.739,62 kuna bez PDV-a. PDV iznosi: 2.427.434,91 kuna. Ukupna cijena s PDV-om iznosi: 12.137.174,53 kuna.***

**Članak 4.**

(1) Izvođač je dužan dostaviti novo jamstvo u roku od 10 radnih dana od sklapanja ovog Dodatka 1 izdano na razmjerno uvećani iznos ili novo jamstvo na novi ukupni iznos ugovorene cijene, tako da isto iznosi 10% nove ukupne vrijednosti ugovora sa dodacima ili dodati jamstvo za razliku iznosa.

(2) U slučaju da Izvođač uplaćuje novčani polog, dužan je dostaviti dokaz o uplati (npr. preslika potvrde banke o izvršenom plaćanju).

**Članak 5.**

(1) Ostale odredbe iz osnovnog Ugovora iz čl. 1. ovog Dodatka 1 Ugovoru ostaju nepromijenjene i na snazi.

(2) Dodatak 1 Ugovoru sastavljen je u 6 (šest) istovjetnih primjeraka, od kojih svakoj ugovornoj strani pripadaju po 3 (tri) primjerka.

(3) Dodatak 1 Ugovoru stupa na snagu onog dana kada ga potpiše ovlašteni predstavnik posljednje ugovorne strane.

Za Naručitelja: Za Izvođača:

Načelnik Direktor

Gašpar Begonja Božidar Žvorc

KLASA: 372-02/21-01/01

URBROJ: 2198/28-02-22-50